Budak Magik

Budak Magik ialah sebuah siri drama televisyen Malaysia 2016 arahan Along Hafiez Othman, dibintangi oleh Firdaus Ghufran, Ryan Elnisa Husni, dan Syamim Razi. Drama ini memulakan tayangan perdana di Slot Aksi, TV3 18 Julai 2016 menggantikan Bodyguard.

Sinopsis 
Menceritakan tentang 4 orang budak sekolah yang mendapat kuasa luar biasa akibat terkena hujan. Pada mulanya mereka menganggap kuasa yang dimiliki adalah elemen paranormal yang menakutkan. Namun Imran, Myra, Haikal dan Zara cuba menyesuaikan diri dengan kuasa yang mereka miliki. Mereka kemudiannya menyedari kelebihan yang mereka miliki itu perlu dikawal sebaiknya dan digunakan untuk tujuan kebaikan.

Myra cuba mencari sebab kenapa Imran bergaduh ketika di sekolah lamanya. Imran kemudian terjumpa sebuah buku lama bertajuk Budak Magik di dalam rumah stor. Imran mula seronok dengan kisah pengembaraan yang dibacanya di dalam buku Budak Magik kerana isi kandungannya memberi pembacanya pilihan untuk menyelesaikan sesebuah kes.

Pelakon 
 Firdaus Ghufran sebagai Imran
 Elnisa Husni sebagai Myra
 Syamim Razi sebagai Haikal
 Caya Syahhira sebagai Zarra
 Kamarool Haji Yusoff sebagai Cik Man
 Aida Ruyati sebagai Nek Wan
 Ana Dahlia sebagai Suraya
 Nizen Ayob sebagai Johan
 Cico Harahap sebagai Cikgu Razib / Raqib
 Sudin Sario sebagai Salim
 Hairul Aziz sebagai Sood

Sambutan 
Pada hujung 2021 dan awal 2022, video pendek sedutan daripada drama ini mendapat perhatian ramai pengguna facebook di Malaysia. Ini kerana mereka terhibur dengan telatah So'od yang mempunyai masalah pendengaran kritikal. Disebabkan masalah pekak So'od sering memberikan jawapan luar kotak dan menyimpang jauh dari topik perbualan dan perancangan rompakan Haniman dan Salleh.  

Sejumlah video-video yang dimuatnaik di FB dari pelbagai pemilik akaun FB itu telah mencecah puluhan ribu, ratusan ribu tontonan. Semasa tayangannya di kaca tv, drama ini tidaklah begitu mendapat sambutan hangat dari penonton berbanding hari ini.

Rujukan 

Drama Melayu
Rancangan TV3